
!NISTER Evelyn Wever-Croes 



PROME MINISTER Dl ARUBA 





Prome Minister na Hulanda pa atende cu aanwijzing den 

Rijksministerraad 

SI TIN 1% Dl CHENS PA Ml BARI E AANWIJZING 
FOR Dl MESA, Ml LO LUCHA PA HACI'E 100% 


Diamars atardi, Prome Minister Evelyn Wever-Croes a biaha 
pa Hulanda pa atende cu e aanwijzing cu diabierna awo ta riba 
e punto di agenda di Rijksministerraad. Desde cu CAFT na 
September a informa Gobierno di Aruba cu nan lo propone pa 
Aruba haya un aanwijzing, Gobierno ta den conbersacionnan 
pa delibera sinembargo no a logra. 

Prome Minister: “Awo ml a dicidi di bay mi mes Hulanda y sigui 
bringa e aanwijzing ayanan mes”. Mi no ta contento pa had e 
biaha aki, pero siguiendo e Idealisme di nos Libertador Betico 
Croes, si tin 1% di chens pa mi bari e aanwijzing for di mesa, 
mi lo lucha pa haci’e 100%”. 

Hulanda tur e tempo ta admiti cu Gabinete Wever-Croes ta 
haciendo un bon trabou y cu Gobierno ta avansando bon den 
e parti financiero. Tambe Hulanda a realisa cu Gobierno ta 
cerando e aha miho cu loke a wordo proponi den Presupuesto. 
Hulanda a mira cu Presupuesto 2020 tin un surplus despues di 
hopi aha. Y Hulanda a mira cu e debe di nos pais a baha bou 
di e maneho responsabel dl Gabinete Wever-Croes. 

“Pero, esakinan no a stop Hulanda di bisa cu Gobierno, 
refiriendo na e Gobierno anterior di AVP, a gaha nan pa 8 aha 
largo. Y p'esey, den dos aha di Gabinete Wever-Croes, Hulanda 
ainda ta expresa cu nan no por confia den nos palabra. Aki ta 
trata di conflansa, por lo tanto, no por sigui trata e tema aki via 
teletoon, video conferentie, ni via email of whatsapp mas. A 
yega tempo pa mi bay Hulanda, enfrenta nan, y papia cu nan”, 
e mandatario principal a duna di conoce. 

Prome Minister ta probecha cu e ta na Hulanda pa reuni cu 
Eerste Kamer y Tweede Kamer pa entrega un update di nos 
situacion financiero y Informa nan cu Gobierno di Aruba no ta 
di acuerdo cu e aanwijzing mustrando nan cu e aanwijzing aki 
ta inhusto despues di tur esfuerso y logro di Gabinete Wever- 
Croes pa drecha nos situacion financiero. Tambe Prome 
Minister lo reuni tambe cu Minister Knops riba e tema aki. 



“Si nos mester haya un aanwijzing toch, nos ta tum’e, 
comprendiendo cu Hulanda su desconfiansa den Aruba debl 
na e mal cumplimento di e gobierno anterior, ta grandi. Y e 
Gobierno aki mester carga cu esaki siendo gobernacion un 
continuidad”. 

APELACION: 

Prome Minister a duna di conoce cu si haya un aanwijzing, e lo 
bay Raad van State di biaha y entrega un apelacion y di biaha 
tambe ta pidi un kortgeding pasobra Gobierno lo no had caso 
di e aanwijzing aki. 

“Nos ta prepara pa apela y entrega un kortgeding. Nos 
Presupuesto ta prepara, y no tin niun motibo pa un aanwijzing. 
Y nos lo bringa esaki ora tin mester. Mi ta sigura pueblo di 
Aruba cu si un aanwijzing bin, esaki lo no tin impacto riba 
Aruba, pasobra nos ta prepara pa bring’e. 

Contrario na pasado, nos no ta ni e partido ni e gobierno 
cu ta had spectuculo bou palo sinta yora y bay welga di 
hamber. Nos ta un Gobierno serio y ta subi avion y bay bringa 
esaki na Hulanda", Prome Minister Evelyn Wever-Croes a 
enfatisa. 

Prome Minister a reuni cu Comision di Reino di Tweede Kamer: 

TOPICO PRINCIPAL TAWATA E SITUACION 

FINANCIERO Dl ARUBA 


Diaranson, Prome Minister Evelyn Wever-Croes tawata tin 
SU prome reunionnan na Hulanda bou di su mesun peticion 
pa asina e haya e oportunidad pa splica tocante e sltuacion 
financiero di nos pais. Prome Minsiter a reuni cu e Comision 
di Reino di Tweede Kamer. Tawata presente e Voorzitter 
Paternotte, sr Bosman, sr. Van Raak, sra. Antje Diertens, sra. 
Kuiken y sr. Bisschop. 

Prome Minister a pidi e reunion aki pa duna un splicacion 
elabora di con e sltuacion financiero ta na Aruba. Prome 
Minister a entrega documentonan cu cifranan pa asina cada 
un por wak pa nan mes con e situation ta. Apesar cu nan a 
keda hopi satisfecho cu e splicacion y documentonan presenta, 
Prome Minister a expresa cu asina mes e desconfiansa cu tin 
den cifranan di pais Aruba, ta keda bin dilanti pa motibo cu 
nan a indica cu ta varios biaha for di e gobierno anterior, nan a 
haya cifranan cu no tawata klop cu nada. 

"Esaki tawata e maneho di e gobierno anterior cu a priminti 
y no a cumpli y lamentablemente, awo ta e Gobierno aki ta 
carga e consecuencianan aki”, Prome Minister a bisa. 

Otro topiconan cu a wordo treci dilanti tawata e situacion na 



Venezuela, Integridad y Refineria. Di parti di e comision di 
Tweede Kamer, Prome Minister a duna di conoce, cu nan a 
keda hopi contento cu e transparencia cu e cifranan a wordo 
treci dilanti especialmente e positivisme y desaroyonnan 
nobo na Aruba. Mahan lo tuma luga e siguiente reunionnan, 
sperando riba e reunion di Rijksministerraad diabierna awo. 

Ta trata productonan danino pa nos Medio Ambiente 

PARLAMENTO A SOSTENE UNANIMAMENTE LEY 
INICIATIVA Dl MINISTER OTMAR ODUBER PA 
ELIMINA PRODUCTONAN PLASTICO Y Dl FOAM 


Durante di e ultimo dos aftanan comunidad por a mira un 
Gobierno cu a traves di implementacion di diferente maneho 
of ley a mustra cu pa prome biaha tin un Gobierno cu tin medio 
ambiente como prioridad den su agenda. Ademas a sa di 
reconoce e balansa cu ta necesario den comunidad pa percura 
pa desaroyo duradero tuma luga. 

Tin diferente ehempel manera esun di mas reden cual ta esun 
di prohibicion di e ley di plastic di un solo uzo, styrofoam y 
oxybenzone cu a pasa 19 di november 2019, e proteccion di 
areanan den e parke marino cu a bay bou di maneho di Parke 
Nacional Aruba y e parke mes cu na cierto momento a conoce 
cambio den e directiva, e 16 areanan protegi cu ta trahando 
riba dje. Ademas a reconoce e trabou cu NGO’s nan a had 
den pasado y unda a lucha hopi pa haya reconocimento riba 
proteccion di Medio Ambiente. Den e cuadro aki a rebiba e 
institutonan cu pa ley mester keda existi y duna conseho na 
gobierno encuanto medio ambiente y percura pa nan por haya 
e respet manera e Raad Ruimtelijk Ontwikkeling (RRO) cu 
miembronan nobo y comision flora y fauna* 

Pa loke ta e desaroyo cu mester tuma luga den un sociedad, 
MInisterio encarga cu Medio Ambiente a traves di Departamento 
encarga cu naturalesa y medio ambiente a introduci e maneho 
di 'Build with Nature’. Esaki ta significa cu no sola mente cu ta 
cuminsa traha y actua den e mihor forma pa conserva medio 
ambiente, sino cu tambe ta trata con por haci construccion hopi 
mas agradabel pa loke ta trata e cuido cu por existi di medio 
ambiente. Pues desde e momento cu traha un edificio cu ta 
consumi menos coriente, esey kiermen cu menos fuel ta wordo 
uza den esaki cual ta resulta den menos emision cu ta bay 
den medio ambiente, creando formanan mucho mas duradero 
di construccion. E maneho aki lo v^ordo incorpora tambe den 
ROPV, caminda cu e condicionnan ta wordo hanera den dje. 

Den pasado naturalesa y medio ambiente no tabata prioridad 
di e gobiernonan cu tabatin, pero awor aki definitivamente 
mester tene esaki na consideracion y realisa e efeeto cu medio 
ambiente tin pa futuro generacion y pa e propio desaroyo di nos 
Pais. 

PABIEN ARUBA 


0 PLASTIC ØOXYBENZONE 0 FOAM .chDQseØ.CQtn 


Pabien Arubs cu e logro historico di e ley di prohibicion di pisatio di un solo uzo 
como tambe Stynofoam y Oxybenzone. E ley aki ta ns beneficio di nos medio 
gmbsente y salud di e ser humano, cual ta aspectgnan ou ta cuadra cu e vision di 
Gabineta Wever-Craas pa adhari na a Matanan Soatanibal (SDGs], apecialmente 
numbernan 12, 13, 1 4 y 1 5. Por bisa cu Aruba por medio di e ley aki cu a wordo 
pasa unanimamante den Parlamento a mustra con den forma uni un Pais por 
traha pa bay dilanti y traha hunto pa aalvaguardia su futuro. 

Minister di Finanza Xiomara Maduro: 

IMF A PRESENTA E RESULTADO Dl 
INVESTIGACION RIBA E WAGE BILL Dl GOBIERNO 



Gabinete Wever-Croes ta trahando pa baha gasto di personal 
y den cuadro di esaki Fondo Monetario Internacional IMF 
tabata dos siman na Aruba pa had un investigacion riba e 
'Wage Bill' di Gobierno cual ta gastonan di personal, haciendo 
un comparadon cu sector publico y tambe cu otro Paisnan. 

Ayera e mision a presenta nan resultado preliminar na Minister 
Presidenty Minister di Finansa. En corto por bisa cu e gastonan 
di personal dl Gobierno dl Aruba hunto cu e fundacionnan 
subsidia ta cubri 12% di nos GDP y esaki ta bay pa paga un 
total dl mas di 7000 empleado publico. 

Pronto lo presenta e investigacion aki na Conseho di Minister y 
tur otro stakeholders. Minister Ruiz-Maduro ta gradici e Fiscal 
Affairs Department FAD di IMF pa e trabou importante aki pa 
Aruba. 

Departamento di Impuesto: 


ATENCION COMERCIANTE, NOS TA CLA PA UN 

ERA NOBO! 

Bo declaracion den forma di papel lo pasa definitivamente pa 
pasado y lo por sosode dl un manera facil, rapido y sigur via 
nos portai "BO impuesto". 

Nos io cuminsa entre otro cu e deciaraclon di BBO/BAVP/ 

BAZV, ioonbeiasting, toeristenheffing, Bijzonder belasting 
verbiijf y speeivergunnlngsrecht. 


Had bo cita y registra bo compania un bes, paso na finai di dia 
no tin nada mas dushi cu mas tempo iiber pa bo mes! 


> Digitalisadon 
di impue&to 
pronta Iq bira 
un realidadl 


BOi 

iiii 




Minister di Finansa, 

Asuntonan Economico y Cultura 

COMISION VISION PEDAGOGICO ARUBA A 
START UN CAMPANA Dl CONSCIENTISACION 
RIBA TERENO Dl LANTAMENTO Dl MUCHA 


Den cuadro cu Siman di Lantamento di Mucha, Comislon Vision 
Pedagogico Aruba a start un campana di conscientisacion y a 
dicidi di acerca diferente compania priva y hotelnan pa ofrece 
un pakete di charla na tur personal en particular mayornan riba 
tereno di Lantamento di Mucha. 

Durante e siman aki charla a/lo wordo duna na W.E.B. aruba 
N.V., Fada Aruba, Wlt Gele Kruis Aruba, Telefon Pa Hubentud 
y Tlenda di Educacion. Awemainta a toca turno na WEB Aruba 
NV y mayan ta continua cu e di dos tanda. 

Un DANKI na e personal di WEB Aruba NV y tambe na Korps 
Politie Aruba/Slachtofferhulp, Tlenda di Educacion, Fundacion 
Respeta Mi y Wit Gele Kruis Aruba. 

Comision Vision Pedagogico Aruba kier encurasha tur 
compania of hotel cu ta desea di haya un charla of ta desea 
mas informacion pa tuma contacto cu sra. Yvonne Geerman- 
Bermudes di Comision Vision Pedagogico Aruba na telefoon 
528-1150 

AWE NOS TA CELEBRA 30 ANA Dl DERECHO Dl MUCHAI 


Dia 20 di november ta wordo cetebra mundialmente como Dia di 

Derecho di Mucha 

Tur persona bou di 18 ana ta wordo reconod mundialmente 
como un mucha pa e tratado di Derecho di Mucha. Tur 
mucha tin e derecho di lanta den un ambiente feliz, caminda 
nan siguridad y bienestar ta na prome luga pa asina nan 
por desaroya y crece pa bira adultonan sano, exitoso cu por 
funciona positlvamente den nan comunidad. 

E tratado di derecho di mucha ta wordo ehecuta pa Comision 
Derecho di Mucha y diferente instancianan cu ta trahando 
duro pa asina brinda tur mucha na Aruba nan derechonan. 

Sociaal Crisis Plan. den colaboracion cu 20 socionan cu ta 
funciona den e sector social, salubridad, hudicial y educacion, 
la trahando hunto cu representantenan di Unicef caminda e 
mucha y su derechonan ta keda central y ta para firme pa 
brinda e proteccion na cada mucha na Aruba. 

Kico ta e Derechonan di mucha? Abo ta na altura di e derechonan 
di cada mucha? Akibou por lesa 10 di e 54 derechonan di 
mucha cu ta wordo trata internacionalmente; 

1. Un mucha ta un persona bou di 18 aha 

2. Tur derecho ta aplicabel pa tur mucha 

3. E Interes di mucha mester ta central 

4. E estado/pais mester boga pa e realisacion di tur e 
derechonan 

5. Mayornan ta guia e yul ora dl eherce su derechonan 

6. Cada mucha tin derecho riba bida y desaroyo 

7. Cada mucha tin derecho riba un nomber y nacionalidad 

8. E estado/pais mester proteha e identidad di e mucha 

9. Cada mucha tin e derecho pa lanta y crece cerca su 
mayornan 

10. Mucha y mayor tin e derecho di ta hunto como famia 

Tur mucha tin nan derecho y ta keda na nos como adultonan 
responsabel pa dunanan e guia y e sosten, e cariho y proteccion, 
e motivacion y comprension pa asina nan por crece den un 
ambiente caminda nan bienestar y siguridad ta central. Nos 
no mester lubida cu nos muchanan di awe ta nos futuro di 
mahan y hunto como un comunidad nos por pone como meta 
pa proteha tur nos muchanan. 

Pa mas informaclon di e derechonan di mucha por bishita e 
pagina web di Derecho di Mucha na www.derechodimucha. 
org y tambe por haya mas informaclon di e Convenio di 
derechonan di mucha na www.unicelorg. Pa mas informacion 
di actividadnan en conexion cu e Siman di Lantamento di 
Mucha por bishita e pagina di facebook di Sociaal Crisis Plan 
na @scparuba. 

INSPECTORNAN Dl HUSTICIA HULANDES 
IMPRESIONA CU ADELANTO NA KIA 



Siman pasa, Aruba tabatin bishita di Huianda pa inspeccion di 
KIA. Un bishita di tres dia unda cu nan a participa na Minister 
di Hustlda mr. Andin Bikker cu nan a keda hop] impreslona di 
e adeianto cu nan a mira na KiÆ E personanan aki for 2014, 
bin ahba a yega di bin Aruba pa had inspeccion, pero pa ioke 
ta e adeianto y atencion cu e Instituto ta hayando awor a iaga 
nan hopi impresiona. 


KIA a haya mas iluminacion y a reenforsa e infrastructura 
caminda cu mester. Tambe a percura pa tin prikkeldraad ful 
rond di e Instituto di cual a haya mas cu 1 km di material di 
donacion den cuadro di cooperacion cu Reino Hulandes. 
Pa Ioke ta inversion. Parlamento a aproba como 4 miyon 
den un mocion y awor ta bezig pa aloca e fondonan aki den 
cooperacion cu e otro ministerionan. E proceso pa un Instituto 
Coreccional nobo ta andando y Minister Bikker ta spera cu den 
transcurso di prome kwartaal dl 2020 por had groundbreaking 
pa pone prome pledra pa esaki. 

Cosnan positivo ta pasando y Minister Bikker ta gradici tur cu 
ta had nan esfuerso cuminsando for di director, staf y personal 
di KIA, Parlamento di Aruba, colega Ministernan y cada uno 
cu a pone un granito di arena den e esfuerso conhunto pa 
yega na mehoracion di KIA. Un prizon nobo ta yuda proteha 
comunidad y tambe rehabilita esunnan cu a dwaal fordi caminda 
y haya nan mes envolvi cu husticla. E personanan aki mester 
Integra nan bek den comunidad. Loke ta mas Importante pa 
Minister Bikker ta garantisa siguridad di nos comunidad y nos 
bishitanlenan. 

DEN CUADRO PA YEGA NA UN INSTITUTO 
NOBO KIA A HAYA SCANNER NOBO 


Minister di HustIda mr Andin Bikker 
tabata na KIA dialuna atardi pasobra 
ofidalmente a pone den fundon un 
scanner nobo* E instituto den ultimo 
tempo ta pasando den un periodo basta 
intensivo pa tin mehoracion visibel y 
concreto* Tur esaki den cuadro pa yega 
na un instituto nobo cu tambe tin su 
proceso andando* E scanner tin tres 
aspecto na dje di cual e ta scan tas, e ta 
scan un persona momento e pasa door 
di dje y tambe ta scan celular. E scanner 
ta comparabel cu e sistemanan cu tin na 
aeropuerto y e marca di e tecnologia aki 
ta uno cu ta uza na Triple A. 

Minister Bikker a bisa pa hopi tempo KIA 
no tabatin scanner dedica pasobra hopi 
bi aha ta haya donacion di aparatonan cu 
a uza otro caminda y ora nan duracion 
tecnico pasa nan ta v/ordo poni na 
disponibilidad di KIA. Awor gobierno 
a dicidi cu kier aparatonan dedica cu 
ta lease y periodicamente ta haya nan 
mantencion den optimal forma. Cu esaki 
por garantisa siguridad di tur persona 
den fundon di nan trabou* Minister 
Bikker na mesun momento a bisa cu ta 
trahando un ley cu ta bay had castigabel 
momento cu trece cierto artefacto cu ta 
prohibi pa drenta KlA.Concepto di e iey 
aki ya caba ta den tramite y ta spera cu 
pronto lo manda e ley pa Raad van Avies 
pa e bay Parlamento. Hadendo esaki 
Aruba SU leynan ta na mesun nivel cu 
leynan similar na Hulanda* Si bin cu e 
ley, mester percura pa tin e aparatonan 
pa controla si e tipo di artefactonan aki ta 
keda introduci den e instituto* 

Fuera di e scanner dialuna tambe KIA a 
inaugura un auto mas cu cooperacion cu 
Hulanda. Basicamente den dos aha un 
total di 19 auto a bin na disposidon di 
pals Aruba. E autonan ta den bon estado 
y por uza nan pa hopi mas aha* Nan ta 
autonan specialisa pa husticia cu Aruba 
ta tuma over di Hulanda. Minister Bikker 
a bisa cu tin shete auto mas na caminda 
y Gas di Aruba ta hadendo e tramite pa 
manda nan Aruba. Minister Bikker ta 
hopi contento cu e cooperacion aki* Dos 
siman pasa Minister Bikker a manda un 


carta pa colega di husticia di Hulanda 
mr. dr. Ferdinand Grapperhause, cu 
e petidon pa structura e cooperacion 
momento cu tuma e autonan aki over 
Hulanda constantemente ta reempiasa 
autonan manera di brandweer di polis, 
autonan di transporte di detenido y 
diferente otro departamento di husticia y 
Aruba kier haya un opdon riba e autonan 
aki* Riba petidon di Minister Bikker, el a 
haya indicacion cu Hulanda ta habri riba 
e petidon aki* 



































































■•5^ 4H1NLINE 


1 


Di aran son 20 November 2019 



Minister Dangui Oduber: 


GROUNDBREAKING Dl BABY BEACH 
WATERFRONT TA PA PREPARA SAN NICOLAS 
PA E DESAROYO TURISTICO NA CAMINDA! 



Dialuna anochi a tuma lugar e groundbreaking oticlal di Baby 
Beach Waterfront na Baby Beach. Esnan presente e anochi 
aki tabata entre otro Prome Minister Sra. Eveiyn VVever^Croes, 
Minister Sra. Xiomara Ruiz-Maduro, Minister Sr. Andin Bikker, 
Minister Sr. Chris Romero, Presidente di Pariamento Sr. Ady 
Tijsen, Honorabei miembronan di Pariamento, CEO di ATA 
Sra. Roneila Tjin Asjoe^Croes, Presidente di SNBASr. Andres 
Hernandez y demas invitadonan. Tabata net 4 dia despues 
cu San Nicoias ta haya groundbreaking di su prome hotel cu 
tabata algo historico y awor tin un groundbreaking pa un otro 
bunita proyecto. Un proyecto caminda un bes mas Gobierno 
ta demostra cu San Nicoias ta haya su fair share den henter e 
desaroyo di pals Aruba. 

E anochi aki Minister di Turismo Sr. Dangui Oduber a hiba un 
discurso caminda e mandatario a expresa io siguiente. “Cu e 


proyecto aki nos io bay upgrade henter e area di Baby Beach 
pa asina prepara San Nicoias pa e desaroyo turistico cu ta na 
caminda. Nos vision ta pa convertl San Nicoias den e capitai 
turistico di Aruba y cu hechos nos ta demostrando cu esaki no 
ta soiamente un soho sino esaki ta un vision cu nos Gobierno 
ta ehecutando. Mi ta sumamente contento y orguyoso di ta 
forma parti di e coalicion aki pasobra e sosten cu mi ta haya di 
tur colega Minister pa ehecucion di e tipo di proyectonan aki 
ta enorme y sigur mi kier a gradici cada un di mi coieganan 
pa kere den e proyecto akf esei tabata paiabranan di Minister 
Dangui Oduber durante su discurso. 

E proyecto di Baby Beach io bay wordo ehecuta den 2 fase y 
ta un proyecto di 3.6 miyon florin. Fase1 lo tin un duracion di 
8 iuna, asina cu fase 1 termina lo cuminsa dibiaha cu fase 2. 

Fase 1 

E prome fase lo bay consisti na embeyesemento y ampliaclon 
di e beach, esaki debl na e desaroyo hotelero cu tin, pesei lo 
bay haci e beach mas grandi pa e comunidad. Fuera di esaki 
ta bay tin restaurantnan di dase y tambe lo bay tin kioskonan. 
Ta bay construe fadlidadnan pa nos localnan y turistanan. Ta 
bay crea espado pa parkeer, ful e area lo haya lluminadon y e 
landscape tambe lo haya un upgrade. 

Fase 2 

Fase 2 lo tuma lugar unda e canchanan di tennis ta situa na 
Baby Beach, den e fase aki lo bay construi 4 cancha di deporte 
den diferente didplina. Di e manera aki ta termina e proyecto 
dunando ful e area aki un upgrading creando mas lugar unda 
nos localnan por practica deporte. 

Minister dl Transporte tumando pasonan grandi Instituyendo 
San Nicolas Ports Authority cu lo precura pa e fast ferry tan 
spera, nos Minister di Finanzas cu su vision economico fiho y 
SU empeho pa San Nicolas como e Capital historico di Aruba. 
E vision di Gobierno ta pa stimula e economia di San Nicolas 
door di trece e fluho di turistanan di pabou di brug pa pariba 
di brug. Cu e proyectonan aki ta preparando San Nicolas pa e 
desaroyo cu ta na caminda. 

Finalmente Minister Dangui Oduber a grad id tur cu a had e 
proyecto bira un realidad, e mandatario a gradici su colega 
ministernan. E mandatario a gradid Minister Otmar Oduber 
pa tur SU bon cooperadon y pa pone e fondonan disponibel, 
tambe na ATA pa a kere den e proyecto y aloca e fondonan 
necesario pa realisa esaki. E mandatario a gradici DIP, DOW 
y por ultimo na e contratista Van Kessel cu lo ta esun encarga 
cu e proyecto aki. Masha pabien na henter nos comunidad pa 
cu e bunita proyecto aki. 

I NISTER Chris Romero 


MINISTÉR dfTransportei Comunicadon y Sector Primario 


Segun Minister Chris Romero: 


SAN NICOLAS TA DRENTANDO DEN SU 


MIHOR MOMENTO! 


E vision di Gabinete Wever-Croes for di cuminsamento tabata 
pa duna P’Ariba di Brug su prioridad mereci y cu lastimamente 
no a haya pa decadanan. Y awe nos por mira claramente 
con e vision di Gabinete Wever-Croes pa cu San Nicolas ta 
cristalisando y traduclendo den un progreso indudabel, cu lo ta 
na beneficio di nos Pais en general. 

E proyecto di Baby Beach Waterfront ta un otro muestra di 
e compromiso di nos Gobierno pa trece un progreso real pa 
nos Aruba. E desaroyo cu ta tumando lugar na San Nicolas ta 
yenando nos hendenan cu speransa pa un mihor futuro. Maske 
nos Gobierno tin cu enfrenta retonan incalculabel y hasta 
increibel pa hopi, nos ta un ekipo di hombernan y muhernan cu 
ta trahando incansabelmente pa logra un unico meta: un mihor 
Aruba pa un y tur! 

E dianan aki San Nicolas ta den 'spotlight’ yamando bon bini na 
proyectonan prometedory realistico cu lo pone Aruba su nomber 
resona mundialmente como atractivo turistico. Y esaki ta algo 
cu nos mester sigui lucha pa logra den conhunto, pasobra na 
final di dia nos pilar economico principal ta y lo keda turismo. 

Mi kier felicita y gradici colega Minister Dangui Oduber kende 
ta ehecutando un vision cu nos a mira como un soho for di 
nos tempo como Parlamentario. E ta un Irabou duro pero como 
Gabinete Wever-Croes nos ta para hunto firmemente pa sigui 
traha hunto pa un mihor futuro. 

PROME FASE Dl PROYECTO WIFI PA 
MAINSTREET SAN NICOLAS A KEDA CLA 


Gabinete Wever-Croes tin como un di su prioridadnan pa 
Incentiva y impuisa San Nicoias su gestion economico. Den 
combersacion cu Minister di Transporte, Comunicaclon y 
Sector Primario, sr Chris Romero, ei a duna di conoce “cu 
pasonan firme nos ta keda ratifica nos compromiso pa duna 
P'Ariba di Brug su protagonismo mereci. Lin protagonismo cu 
iastimamente den pasado e area aki di Aruba no a haya pa 
decadanan”. 

Den cuadro di Gobierno di Aruba su vision pa restructura e 
atractivo di Caya Grandi di San Nicolas su comercio, Ministerio 
di Transporte, Comunicacion y Sector Primario, conhuntamente 
cu Setar NV, ta instalando un sistema WiFi cu lo cubri henter e 
area aki y lo no tin ningun costo pa e usuario. Den palabranan 
di e titulardi e Cartera di Comunicacion: “Internet awendia nota 
un luho mas, pero e ta un necesidad. Door di trece e innovacion 
aki den nos Caya Principal di San Nicolas, nos ta buscando di 
duna un incentivo extra na e personanan pa bishifa y haci uzo 
di e diferente servicionan cu e establecimentonan ta duna na 
San Nicolas. Asina nos lo crea tambe un trafico mas amplio 
di hende na San Nicoias, cual lo traduci den mas benta pa e 
comerciantenan cu ta estableci den e area aki^ 

E prome fase ta da 

Actualmente e prome fase di WiFi pa Mainstreet San Nicolas 
ta cla. Esaki ta nifica cu e area entre Warda di Polis y Stacion 
di Arubus ta conta cu sehal di WiFi y e ta un servicio gratuito pa 
tur persona cu ta den e area ey. Minister Romero a sigui bisa: 
“Nos por anuncia satisfactoriamente cu e prome fase di WiFi 
gratis pa Caya Grandi di San Nicolas a keda da. Esaki ta core 
for di Warda di Polis te cu Stacion di Arubus. Aworaki caba 
e bishitantenan, trahadornan y habitantenan den e vecindario 
aki lo por subi internet completamente gratis”. 

Mientrastanto, e segundo fase ta den ehecucion caba y pronto 
Aruba lo por conta cu un Caya Grandi di San Nicolas como un 
Tree WiFi Spot' pa tur su bishitantenan. 

Prome Minister Evelyn Wever-Croes: 


GROUNDBREAKING Dl E PROYECTO BABY 
BEACH WATERFRONT TA E FUNDESHI PA SIGUl 
DESAROYA SAN NICOLAS TURISTICAMENTE 

San Nicolas ta mira y experiencia e cambionan positivo 


Prome Minister di Aruba Evelyn Wever^Croes tawata present© 
na e “groundbreaking event" di e proyecto Baby Beach 
Waterfront caminda cu el a habri e anochi cu su discurso 
felicitando San Nicolas cu un otro proyecto bunita. Present© 
na e groundbreaking tawata Ministernan, Parlamentarionan, 
SNBAy un publico grandi. E ceremonia a tuma luga na Colony. 
Premier Wever-Croes a expresa: “Esaki ta muestra palpable 
cu Gabinete Wever Croes, ta pone man na obra pa duna San 
Nicolas e impuhe necesario pa desaroya e area aki". 

Recientemente, Gobierno a tene Ministerraad pa prome biaha 
na San Nicolas specialmente pa enfoca riba e proyectonan 
pa cu e area aki. E compromiso cu San Nicolas ta uno serio 
y na su debido tempo e pueblo di p'ariba di brug lo mira 
cambionan grandi cu mester trece un desaroyo hopi positivo 
den e barionan p’ariba. 

Minister di Turismo Dangul Oduber ya caba a renoba y a had 
e reapertura di e oficina di turismo den San Nicolas. Minister 
Chris Romero a renoba y a haci reapertura di e oficina dl 
Setar den San Nicolas. Minister Otmar Oduber a cuminsa cu 
trabounan di embeyecemento di caya grandi y awo a tuma 
luga e groundbreaking di e proyecto di Baby Beach. 

Pa hopi aha e pueblo di San Nicolas a pidi y warda pa desaroyo 
di proyectonan yega den su barionan. 

Cu e groundbreaking aki e fundeshi pa sigul desaroya San 
Nicolas turisticamente ta un hecho. Tambe e comunidad di 
Aruba completo por haci bon uszo y disfruta di e desaroyo aki. 

Paulatinamente gabinete Wever Croes ta fortiflcando e 
fundeshi no solamente pa aporta na nos industria di turismo, 
pero alaves crea e cadena pa tur otro actividad economico por 
ser desaroya y asina trece mas prosperidad pa un y tur. 

San Nicolas tin Gabinete Wever-Croes su atencion total y 
e pueblo aki tambe por ta orguyoso di mira y experiencia e 
cambionan positivo tan anhela. 

Un pablen na Aruba y San Nicolas y Minister di Turismo Dangul 
Oduber y su ekipo pa nan trabou y esfuerso pa cu e proyecto 
aki. 

Ami no a causa e 
problemanan financiero 

di nos pals, 
pero mi ta determina 
pa soluciona nan si. 

Mi ta invita 

sostendor y oponentenan 
pa para banda di nos 
den e lucha aki. 

Ban pone 
Aruba prome! 






#HuntoPaAruba 


Prome Minister Di Aruba 

V 

Gobierno DiAruba 

































